”ፎረሙ በየመን የተፈጠረውን አለመረጋጋት ለማርገብ ይሰራል’ ጠ/ሚ ኃይለማርያም
– የሰነዓ ፎረም በየመን በተፈጠረው ወቅታዊ አለመረጋጋትን ለማርገብና አካባቢውን የሠላም ቀጣና ለማድረግ እንደሚሰራ ጠቅላይ ሚኒስትር ኃይለማርያም ደሳለኝ ገለጹበየመን የሚገኙ ኢትዮጵያውያንን ደህንነት ለማስጠበቅም ጥረት እየተደረገ ነውጠቅላይ ሚኒስትር ኃይለማርያም ከኢትዮጵያ ብሮድካስቲንግ ኮርፖሬሽን (ኢብኮ) ጋር ባደረጉት ቃለ ምልልስ እንዳስታወቁት ፎረሙ አገሪቱ ወደ ሠላምና መረጋጋት እንድትመለስ ጥረት ያደርጋልኢትዮጵያ፣ ሱዳን፣ ጅቡቲና የመንን በአባልነት ያቀፈው ፎረም የመን ውስጥ በነበረው ሁኔታ መቀዛቀዝ ቢታይበትም ከጅቡቲና ከሱዳን መሪዎች ጋር በተደረገ ውይይት አገሪቱ ካለችበት ሁኔታ ለማውጣት ከመግባባት ላይ ተደርሷል”ቀደም ሲል አልቃይዳ በየመንና አካባቢው በመንቀሳቀስ ከአል ሸባብ ጋር ግንኙነት በመፍጠር የምሥራቅ አፍሪካን ሲያናውጥ ቆይቷል”ያሉት አቶ ኃይለማርያም አሁን ደግሞ በአገሪቱ የተመሰረተውን መንግሥት በኃይል ለማፍረስ የሚደረገው ጥረት ቀጣናውን የሚጎዳ መሆኑን አብራርተዋል”የኢትዮጵያ መንግሥት በሕግ አግባብ የተቋቋመውን የየመንን መንግሥት በኃይል ለመጣል የሚደረገውን ጥረት የሚያወግዝ ሲሆን ልዩነት ያላቸው የፖለቲካ ኃይሎች በድርድር ብቻ ሀሳባቸውን ማቅረብ ይኖርባቸዋል” ብለዋል።ኢትዮጵያ የሠላም አማራጭ በመዘጋቱ የፕሬዝዳንት አብዱራባህ መንሱር ሀዲ መንግሥት ወደ ሥልጣን እንዲመለስ የመካከለኛው ምሥራቅ አገሮች በጋራ ያደረጉትን ጥረት እንደምትደግፍም አስታውቀዋልየዓረብ ሊግ አባል አገራት ባለፈው ሳምንት በግብጽ ሻርም አል ሼክ ተሰባስበው በመንግሥታቱ ድርጅት ዕውቅና የተሰጠው የፕሬዝዳንት አብዱራባህ መንሱር ሀዲ መንግሥትን ለመታደግ የጋራ አቋም ይዘዋልይህን ተከትሎ በሳዑዲ ዓረቢያ የሚመራ “ኦፐሬሽን ዲሳይሲቭ ስቶርም” የሰተኘ ዘመቻ አሥር አገራትን አካቶ በሁቲ አማፂያን ጥቃት እየፈመ ይገኛል።በአብዱል ማሊክ አል ሁቲ የሚመራው የየመን ሁቲ አማፂ ቡድን በአገሪቱ ሠላምና መረጋጋት ከማደፍረሱ ባለፈ የመን የእስላማዊ መንግሥት አሊያም ዳኢሽ ጽንፈኛ ቡድን መናኸሪያ እንዳትሆን ስጋትን ፈጥሯልእስላማዊ ቡድኑና በዓረብ ልሳነ ምድር የአልቃኢዳ ክንፍ (አካፕ) ቀውሱን ተከትሎ በአገሪቱ ዳግም ማንሰራራታቸው ከየመን አልፎ ለአፍሪካ ቀንድና ለመካከለኛው ምሥራቅ አገራት የስጋት ምንጭ ሆኗልበተለይ ከአልቃኢዳ ጋር ጥብቅ ቁርኝት ያለው የሶማልያው አልሸባብ በቀወሱ ተጠቅሞ ለሽብር ተግባሩ ዳግም መንሰራራት ሊጠቀምበት ይችላል የሚል ስጋት መኖሩን ነው ተንታኞች የሚናገሩት።የመን ቀይ ባህርን፣ የኤደን ባህረ ሰላጤንና የህንድ ውቅያኖስን የሚያገናኘው የባብ ኤል መንደብ ጠባብ የባህር ወሽመጥ የያዘች ወሳኝ ጂኦፖለቲካዊ አቀማመጥ ያላት አገር ናት።ይኸው ጠባብ የባህር ወሽመጥ የኢትዮጵያ የገቢ-ወጪ ንግድን ጨምሮ በቀን እስከ 4 ሚሊዮን በርሜል የዓለም ነዳጅ ይተላለፍበታልከጅቡቲ 29 ኪሎ ሜትር ብቻ የሚርቀው ይኸው የባህር ወሽመጥ በአሸባሪዎች እጅ ከወደቀ በአፍሪካ ቀንድ አገራት የሚፈጥረው ኢኮኖሚያዊ ጫና ቀላል እንደማይሆን ተንታኞች ይገልጻሉ።   ከዚህ አንፃር ኢትዮጵያ በሕግ አግባብ የተቋቋመውን የየመን መንግሥት በኃይል ለማስወገድ የሚደረገው ጥረት በመቃወም የተፈጠረው ፖለቲካዊ ቀውስ ሠላማዊ እልባት እንዲያገኝ ነው አቋማን የገለጸችው።”የኢትዮጵያ መንግሥት በሕግ አግባብ የተቋቋመውን የየመንን መንግሥት በኃይል ለመጣል የሚደረገውን ጥረት የሚያወግዝ ሲሆን ልዩነት ያላቸው የፖለቲካ ኃይሎች በድርድር ብቻ ሀሳባቸውን ማቅረብ ይኖርባቸዋል” ሲሉ ጠቅላይ ሚኒስትር ኃለማሪያም የተናገሩትየሰነዓ ፎረም እንደ አውሮፓውያኑ አቆጣጠር ጥቅምት 2002 በኢትዮጵያ፣ በሱዳንና በየመን አማካኝነት የተመሰረተ ሲሆን ሶማሊያ በ2004 እንዲሁም ጂቡቲ በ2010 ፎረሙን ተቀላቅለዋል።እንደ ኢዜአ ዘገባ ፎረሙ ለምስረታ የበቃውም በየመን ሰንዓ ተካሂዶ በነበረውና የቀድሞው ጠቅላይ ሚኒስትር መለስ ዜናዊ እንዲሁም የሱዳኑ ፕሬዝዳንት ኦማር ሀሰን አልበሽር በተገኙበት የሦስቱ አገራት የመሪዎች ጉባዔ ላይ የወቅቱ የየመን ፕሬዝዳንት ዓሊ አብዱላህ ሳላህ ባቀረቡት ሀሳብ ነበርይህ በእንዲህ እንዳለ የኢትዮጵያ መንግሥት በየመን የሚኖሩ ዜጎችን ደህንነት ለማረጋገጥ አስፈላጊውን ሁሉ እንደሚያደርግ ጠቅላይ ሚኒስትር ኃይለማርያም አረጋግጠዋል።የኢፌዴሪ የውጭ ጉዳይ ሚኒስቴር ግብረ ኃይል በማቋቋም በየመን ያለው የኢትዮጵያ ኤምባሲንና ሠላም ወዳድ ኃይሎችን በማቀናጀት ኢትዮጵያውያኑ ደህንነታቸው እንዲረጋገጥ ጥረት እያደረገ ነውወደ አገር ቤት መመለስ ለሚፈልጉትም ሁኔታዎችን በማመቻቸት የመንግሥት ጥረት ተጠናክሮ እንንደሚቀጥል ጠቅላይ ሚኒስትሩ አረጋግጠዋል።በአሁኑ ወቅት በየመን ከ50 ሺህ የሚበልጡ ኢትዮጵያውያን እንዳሉ ከውጭ ጉዳይ ሚኒስቴር የተገኘ መረጃ ያስረዳል።